Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/010 AT/Austria Tabak, Rakúsko) /* COM/2013/0119 final */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 20. decembra 2011 Rakúsko predložilo žiadosť EGF/2011/010 AT/Austria Tabak o finančný príspevok z EGF v nadväznosti na prepúšťanie v spoločnosti Austria Tabak GmbH a u 14 dodávateľov a výrobcov, ktorí sú odberateľmi uvedeného podniku v Rakúsku. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že sú splnené podmienky na poskytnutie finančného príspevku podľa tohto nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2011/010 Členský štát || Rakúsko Článok 2 || c) – výnimočné okolnosti Hlavný podnik || Austria Tabak GmbH Dodávatelia a výrobcovia, ktorí sú odberateľmi hlavného podniku || 14 Referenčné obdobie || 20. 8. 2011 – 19. 12. 2011 Začiatok poskytovania personalizovaných služieb || 15. 11. 2011 Dátum uplatňovania || 20. 12. 2011 Počet prepustených pracovníkov počas referenčného obdobia || 320 Počet pracovníkov prepustených pred referenčným obdobím a po ňom || 0 Celkový počet oprávnených prepustených pracovníkov || 320 Prepustení pracovníci, ktorí sa pravdepodobne zúčastnia na týchto opatreniach || 270 Výdavky na personalizované služby (v EUR) || 5 864 615 Výdavky na poskytovanie podpory z fondu EGF[3] (v EUR) || 200 000 Výdavky na poskytovanie podpory z fondu EGF (v %) || 3,3 Celkový rozpočet (v EUR) || 6 064 615 Príspevok z fondu EGF (65 %) (v EUR) || 3 941 999 1. Žiadosť bola Komisii predložená 20. decembra 2011 a do 9. októbra 2012 bola doplnená o dodatočné informácie. 2. Žiadosť spĺňa podmienky na poskytnutie prostriedkov z fondu EGF podľa článku 2 písm. c) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a veľkými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. Prepúšťanie bolo spôsobené zatvorením posledného zostávajúceho výrobného závodu spoločnosti Austria Tabak v Hainburgu (Niederösterreich/Dolné Rakúsko). Tento cigaretový závod bol na základe rozhodnutia jeho majiteľov, spoločnosti Japan Tobacco International (JTI)[4], postupne zatváraný od druhej polovice roka 2011 až do polovice roka 2012. 4. S cieľom preukázať súvislosť medzi prepúšťaním a veľkými zmenami v štruktúre svetového obchodu v dôsledku globalizácie Rakúsko tvrdí, že spracovateľský priemysel v odvetví cigariet a tabakových výrobkov v EÚ (zahrnuté do NACE Revízia 2 divízia 12[5]) bol vážne postihnutý zmenami v štruktúre svetového obchodu, najmä výrazným znížením podielu EÚ na trhu a premiestnením výroby do iných krajín. Tieto zmeny v štruktúre obchodu sú odrazom poklesu spotreby cigariet v priemyselne vyspelých krajinách Európy ako aj v Spojených štátoch a v Japonsku, ku ktorému došlo v uplynulom desaťročí (najmä v dôsledku opatrení na kontrolu tabaku a zvýšenie zdanenia). V záujme podloženia svojich tvrdení Rakúsko poukazuje na údaje Svetovej zdravotníckej organizácie (WHO)[6] a údaje uverejnené v Atlase tabaku („Tobacco Atlas“), ktorý vydala organizácia World Lung Foundation/American Cancer Society[7]. Z týchto údajov vyplýva, že dochádza a naďalej bude dochádzať k prudkému nárastu dopytu po tabakových výrobkoch v rozvíjajúcich sa ázijských krajinách a v Rusku[8]. Čína, Rusko a Indonézia spolu predstavujú jednu tretinu fajčiarov na celom svete. Obr. Klesajúci trend fajčenia v dospelej mužskej populácii fajčiarov (priemyselne vyspelé krajiny): 1960-2010 Zdroj: http://www.tobaccoatlas.org 5. Spoločnosť Japan Tobacco International (ďalej len „JTI“) v reakcii na tento vývoj, podobne ako aj iné významné tabakové spoločnosti, znížila počet svojich výrobných závodov a presunula výrobu na rozvíjajúce sa trhy. Spoločnosť dôsledne podporuje globalizáciu svojej obchodnej činnosti v odvetví tabaku a stále rozširuje svoju obchodnú základňu, pričom v súčasnosti vlastní 28 výrobných závodov po celom svete[9]. Spoločnosť JTI znížila počet značiek cigariet uvádzaných na trh len na tie najsľubnejšie a prispôsobila výrobné procesy novému globálnemu usporiadaniu, čo jej umožňuje pružne rozdeľovať objem výroby do závodov s voľnou kapacitou. Vysvetlenie nepredvídateľnej povahy tohto prepúšťania 6. Rakúske orgány vysvetlili, že oznámenie spoločnosti JTI z mája 2011 o uzatvorení výrobného závodu v Hainburgu a o prepustení všetkých zamestnancov bolo prekvapujúce vzhľadom na to, že závod bol len niekoľko rokov pred tým zmodernizovaný po tom, čo spoločnosť JTI prevzala v roku 2007 Austria Tabak od britskej Gallagher Group. Spoločnosť JTI vtedy plánovala, že z Austria Tabak vytvorí stredný podnik, ktorý bude vyrábať nielen rakúske značky cigariet, ale postupne tiež tzv. GFB (global flagship brands – prominentné globálne značky) predávané na medzinárodnom trhu[10]. V tom čase až do roku 2010 sa to považovalo za dlhodobú stratégiu. Uvedená tabuľka ukazuje uzatvorenie štyroch závodov spoločnosti Austria Tabak od roku 2005 a z toho vyplývajúce prepustenie 827 zamestnancov, čo svedčí o reorganizácii vykonávanej jednotlivým zamestnávateľmi, t. j. Gallagher Group, Spojené kráľovstvo (do roku 2007) a spoločnosť JTI[11]. Výrobné závody Austria Tabak (4 + ústredie) || Dátum uzavretia závodu || Počet prepustených zamestnancov || Poznámky Schwaz (Tirolsko) || koniec roka 2005 || 110 || nie je súčasťou žiadosti Fürstenfeld (Štajersko) || koniec roka 2005 || 48 2006: Gallagher Group (Spojené Kráľovstvo) modernizuje zostávajúce závody v Linzi (Dolné Rakúsko) a Hainburgu (Dolné Rakúsko) na účely zvýšenia objemu cigariet. 2007: Japan Tobacco International (JTI) získava spoločnosť Austria Tabak a reštrukturalizuje ju. Linz (Dolné Rakúsko) || koniec roka 2009 || 269 || nie je súčasťou žiadosti 2010: Objemy vyrábané v Linzi boli presunuté do Hainburgu, kde sa teraz vyrába 40 % cigariet spotrebúvaných na rakúskom trhu. 2010/2011: Philip Morris získava podiely na trhu v Rakúsku a vytláča rakúske značky. Hainburg (Dolné Rakúsko) || koniec roka 2011 || 320 || je predmetom žiadosti o podporu z EGF Ústredie vo Viedni || 2011/2012 || 80 || nie je súčasťou žiadosti Rakúske značky cigariet a prominentné globálne značky sa teraz vyrábajú v rámci celosvetového výrobného reťazca spoločnosti JTI (28 výrobných závodov na celom svete). Preukázanie počtu prepustených pracovníkov a splnenie kritérií článku 2 písm. c) 7. Rakúsko predložilo túto žiadosť na základe intervenčného kritéria stanoveného v článku 2 písm. c) nariadenia (ES) č. 1927/2006. Týmto ustanovením sa umožňuje žiadateľom využiť výnimku z požiadaviek uvedených v článku 2 písm. a) a b) na malých trhoch práce alebo v osobitných prípadoch, keď má prepúšťanie vážny vplyv na zamestnanosť a miestne hospodárstvo. V takom prípade musí žiadateľ určiť, ktoré z hlavných oprávnených požiadaviek na základe žiadosti nespĺňa, a preto žiada o výnimku. Rakúske orgány vo svojej žiadosti ďalej uviedli, že chcú využiť výnimku z článku 2 písm. a), v ktorom bežná prahová hodnota predstavuje najmenej 500 prepustených pracovníkov v období štyroch mesiacov. 8. Ako sa uvádza v žiadosti, v štvormesačnom referenčnom období od 20. augusta 2011 do 19. decembra 2011 bolo prepustených celkovo 320 zamestnancov zo spoločnosti Austria Tabak GmbH, z agentúry zabezpečujúcich dočasných zamestnancov (Posvac) a z 13 ďalších dodávateľov a výrobcov, ktorí sú odberateľmi uvedenej spoločnosti. Z tohto celkového počtu bol počet 210 prepustených pracovníkov dosiahnutý výpočtom podľa článku 2 druhého odseku prvej zarážky nariadenia (ES) č. 1927/2006 a počet 110 prepustených pracovníkov bol dosiahnutý výpočtom podľa článku 2 druhého odseku druhej zarážky nariadenia (ES) č. 1927/2006. 9. Ďalších 22 bývalých pracovníkov spoločnosti Austria Tabak využilo možnosť predčasného odchodu do dôchodku a opustilo trh práce (tieto prípady nie sú súčasťou žiadosti o podporu z EGF): Okrem toho sa očakávalo, že príde o prácu ďalších 80 pracovníkov vo viedenskom ústredí spoločnosti Austria Tabak, ale vzhľadom na to, že niektorí z nich boli prepustení mimo referenčného obdobia, nebolo ani uvedených 80 pracovníkov zahrnutých do tejto žiadosti o podporu z EGF. 10. Rakúsko odôvodňuje žiadosť o podporu z EGF a použitie kritéria výnimočných okolností osobitnou situáciou cezhraničnej oblasti, v ktorej došlo k prepúšťaniu, a závažnými vplyvmi prepúšťania na miestnu a regionálnu ekonomiku a trhy práce. Obec Hainburg je jedným z najvýchodnejšie položených miest v Rakúsku, hraničí so Slovenskom a nachádza sa v štrukturálne slabom okrese Bruck an der Leitha[12]. Na rakúskej strane cezhraničnej oblasti pracuje mnoho pracovníkov zo Slovenska (a tiež z Maďarska), keďže platová úroveň je vyššia než doma. Pre bývalých pracovníkov spoločnosti Austria Tabak je preto súťaž s ostatnými uchádzačmi o zamestnanie ťažká. Podrobnosti o očakávanom vplyve prepúšťania sú uvedené ďalej v texte. 11. Osobitná situácia oblasti postihnutej stratou pracovných miest (rakúsky okres susediaci so Slovenskom) a závažný vplyv na miestnu a regionálnu ekonomiku a trhy práce, ako to opísali rakúske orgány, spĺňajú podľa názoru útvarov Komisie kritérium výnimočných okolností podľa článku 2 písm. c) nariadenia (ES) č. 1927/2006. Keďže spoločnosť Austria Tabak bola druhým najväčším zamestnávateľom v danej oblasti a bolo na ňu naviazaných mnoho malých podnikov, vplyv zatvorenia závodu bol na miestnej úrovni obzvlášť závažný (okres Bruck an der Leitha). Identifikácia prepúšťajúcich podnikov a pracovníkov, ktorým je pomoc určená 12. Žiadosť sa týka 320 prípadov prepúšťania v ďalej uvedených 15 podnikoch, pričom pomoc je určená 270 pracovníkom (84,4 %): Podniky a počet prepustených pracovníkov Austria Tabak GmbH || 210 || Eybel || 1 Posavac ÖWD Simacek Nitschinger Rehberger Alimanovic Mabeko || 83 4 7 2 1 1 1 || Windisch Bau GmbH Kubena Bauschutz Nagelreiter Stuhl Otto || 2 1 1 4 1 1 Celkový počet podnikov: 15 || Celkový počet prepustených pracovníkov: 320 13. Rozdelenie 270 pracovníkov, pre ktorých je pomoc určená: Kategória || Počet || Percentuálny podiel Muži || 225 || 83,3 Ženy || 45 || 16,7 Občania EÚ || 253 || 93,7 Občania nečlenských krajín EÚ || 17 || 6,3 Od 15 do 24 rokov || 47 || 17,4 Od 25 do 54 rokov || 199 || 73,7 Od 55 do 64 rokov || 24 || 8,9 Nad 64 rokov || 0 || 0,0 14. Medzi pracovníkmi, ktorým je určená pomoc, nie sú žiadni pracovníci s dlhodobými zdravotnými problémami alebo so zdravotným postihnutím. 15. Rozdelenie podľa profesijných kategórií: Kategória || ISCO-08 || Počet || Percentuálny podiel Administratívni pracovníci, úradníci || 4 || 7 || 2,6 Pracovníci v službách a obchode || 5 || 7 || 2,6 Kvalifikovaní robotníci a remeselníci || 7 || 21 || 7,8 Operátori a montéri strojov a zariadení || 8 || 53 || 19,6 Pomocní a nekvalifikovaní pracovníci || 9 || 182 || 67,4 16. V súlade s článkom 7 nariadenia (ES) č. 1927/2006 Rakúsko potvrdilo, že bola uplatnená politika rovnosti mužov a žien a nediskriminácie a že sa bude uplatňovať aj počas rôznych stupňov implementácie EGF a v rámci prístupu k nemu. Opis príslušného územia a jeho orgánov a zainteresovaných strán 17. Na úrovni NUTS II sa prepúšťanie týka spolkovej krajiny Niederösterreich (Dolné Rakúsko, AT12), ktorá je jednou z deviatich spolkových krajín Rakúska, a na úrovni NUTS III regiónu Wiener Umland/Südteil (AT127) a konkrétnejšie okresu Bruck an der Leitha a obce Hainburg. 18. Hlavnými zainteresovanými stranami sú vláda spolkovej krajiny Dolné Rakúsko (niederösterreichische Landesregierung), regionálne a miestne verejné služby zamestnanosti (Landesgeschäftsstelle Niederösterreich, Bezirksstelle Bruck/Leitha des Arbeitsmarktservice AMS), obec Hainburg a, pokiaľ ide o sociálnych partnerov, Dolnorakúska komora práce (Arbeiterkammer Niederösterreich, strana pracovníkov), Rakúska hospodárska komora (Wirtschaftskammer Österreich, strana zamestnávateľa), ako aj Odborový zväz pre zamestnancov súkromného sektora, tlačiarenského priemyslu, žurnalistiky a papierenského priemyslu (GPA-djp, Gewerkschaft der Privatangestellten, Druck, Journalismus, Papier) a Produktionsgewerkschaft PRO-GE, obidva združené v Rakúskej federácii odborových zväzov (Österreichische Gewerkschaftsbund /ÖGB)[13]. Očakávané účinky prepúšťania na miestnu, regionálnu alebo celoštátnu zamestnanosť 19. Rakúsko tvrdí, že zatvorenie závodu spoločnosti Austria Tabak v Hainburgu malo závažný vplyv na miestne aj na regionálne trhy práce. Keďže spoločnosť Austria Tabak bola druhým najväčším zamestnávateľom v danej oblasti a bolo na ňu naviazaných mnoho malých podnikov, okres Bruck an der Leitha sa v dôsledku uzatvorenia závodu dostal do obzvlášť ťažkej situácie. V septembri 2011 sa počet voľných pracovných miest znížil takmer na polovicu (- 47 %) v porovnaní s rovnakým mesiacom v predchádzajúcom roku, pričom v Dolnom Rakúsku (na úrovni NUTS II) a na vnútroštátnej úrovni bol tento pokles omnoho nižší (- 4 % a – 7 %). 20. Podľa rakúskych orgánov trh práce je narušený aj na úrovni NUTS III („Wiener Umland – Südteil“). Zo štatistických údajov vyplýva, že tento región vykazoval už v období od roku 2006 do roku 2010 najvyššiu nezamestnanosť zo siedmich regiónov spolkovej krajiny Dolné Rakúsko na úrovni NUTS III[14]. Odsťahovanie sa do iných oblastí preto nie je pre prepustených pracovníkov jednoduché a skutočnosť, že mnoho z nich malo pomerne slabo platené zamestnania, im nový začiatok ešte viac sťažuje. 21. Na úrovni NUTS II sa spolkovej krajiny Dolné Rakúsko dotkli aj ďalšie hromadné prepúšťania, v súvislosti s ktorými boli Komisii predložené žiadosti o pomoc z fondu EGF: 704 prepustených pracovníkov v odvetví kovovýroby v roku 2009[15] a 1 274 prepustených pracovníkov v súvislosti s odvetvím cestnej dopravy v roku 2010[16]. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 22. Navrhujú sa tieto typy opatrení, ktoré spoločne vytvárajú koordinovaný balík personalizovaných služieb zameraných na opätovné začlenenie 270 pracovníkov, ktorým je pomoc určená, na trh práce. Tieto opatrenia budú 270 bývalým pracovníkom spoločnosti Austria Tabak sprostredkované prostredníctvom nadácie práce podnikového typu (Unternehmensstiftung Austria Tabak), ktorá je vymedzená v nariadení spolkovej vlády AMF/23-2011[17] a ktorá bola založená 1. februára 2011 v rámci sociálneho plánu prijatého niekoľko mesiacov predtým. Opatrenia pre 60 bývalých pracovníkov dodávateľov a výrobcov, ktorí sú odberateľmi Austria Tabak, sa prijmú mimo rámca nadácie práce. 23. Subjektom zodpovedným za vykonávanie opatrení v rámci nadácie práce a za koordináciu s regionálnou verejnou službou zamestnanosti (AMS, Arbeitsmarktservice) je Waff Arbeitsintegrations GmbH vo Viedni, zatiaľ čo opatrenia pre bývalých pracovníkov dodávateľov a výrobcov, ktorí sú odberateľmi Austria Tabak, vykonáva FAB (Viedeň) (www.fab.at). Obe organizácie sa špecializujú na podporu v oblasti opätovného začlenenia pracovníkov na trh práce a ich udržateľnej kvalifikácie.. Oba výkonné subjekty posudzujú v spolupráci s miestnymi službami zamestnanosti zmysluplnosť každého opatrenia zameraného na trh práce a sledujú vývoj každého jednotlivého pracovníka tak, aby sa dodržiavali plány dohodnuté v počiatočných fázach programu. Waff a FAB tiež kontrolujú súlad opatrení s pravidlami nadácie (Stiftungsordnung) a s ďalšími príslušnými súbormi právnych predpisov. V súlade s §18 Arbeitslosenversicherungsgesetz (ALVG) a v závislosti od rozvrhu pracovných hodín každého pracovníka v predchádzajúcej práci sa musia pracovníci do programu zapojiť na plný úväzok vrátane času na štúdium. Toto sa dokumentuje v pravidelných správach a osvedčeniach potvrdzujúcich účasť pracovníkov na uvedených opatreniach. – Informácie týkajúce sa nadácie práce a prístup k nej: Všeobecné informácie pre 210 bývalých pracovníkov spoločnosti Austria Tabak GmbH s možnosťou požiadať o prístup k nadácii práce. – Profesijná orientácia: Toto je prvá činnosť, ktorá sa podnikne po tom, čo pracovník vstúpil do nadácie práce alebo režimu podpory, ktorý organizuje FAB. Je zahrnutá do rozpočtu pre všetkých 270 pracovníkov a obvykle trvá šesť týždňov s možnosťou predĺženia v konkrétnych prípadoch o niekoľko týždňov. Pozostáva z analýzy odborného a osobného potenciálu každého pracovníka a stanovenia realistického plánu profesijnej dráhy, ktorý tvorí základ jeho ďalšej činnosti. Počas realizácie tohto opatrenia môžu pracovníci tiež absolvovať krátkodobé stáže v nejakom podniku (skúšobné stáže v trvaní najviac päť dní). Tí, ktorí majú potenciál založiť svoj vlastný podnik, sú presmerovaní do programu pre zakladanie podnikov AMS, ktorý sa financuje z iných zdrojov než z EGF. – Individuálna odborná príprava: Individuálna odborná príprava je naplánovaná pre 225 pracovníkov a môže zahŕňať akúkoľvek odbornú prípravu, ktorá bola schválená verejnou službou zamestnanosti v jej katalógu opatrení a ktorá je nevyhnutná alebo užitočná na zlepšenie šancí jednotlivých osôb na opätovné začlenenie na trh práce. Ďalšie kurzy môže AMS schváliť na individuálnom základe, ak sú v súlade s dohodnutou profesijnou dráhou pracovníka. Dolné Rakúsko sa snaží zvyšovať kvalifikáciu čo možno najviac pracovníkom alebo ich rekvalifikovať ešte predtým, než si začnú hľadať nové zamestnanie, aby sa pripravili na budúce výzvy v oblasti zamestnanosti v tomto regióne (napríklad reakcia na starnutie obyvateľstva, ekologickejšie hospodárstvo, znalostná ekonomika atď.) V závislosti na ich vzdelaní a úrovni zručností majú pracovníci k dispozícii niekoľko možností. Napríklad menej kvalifikované osoby môžu dokončiť učňovské vzdelanie v skrátenom čase (cca 50 % obvykle potrebného času) a súčasne absolvovať teoretickú výučbu. Osoby s vyššou technickou kvalifikáciou alebo vyšším vzdelaním sa môžu zapísať do vyšších technických a odborných škôl (berufsbildende höhere Schulen) v rámci rakúskeho systému odborného vzdelávania a prípravy (zweiter Bildungsweg für Erwachsene). Rekvalifikácia bude zacielená na veľmi rôznorodé oblasti, ako sú ekologické pracovné miesta, zdravie a starostlivosť, informačné technológie, veda, cestovný ruch a iné služby. Časť štúdia a odbornej prípravy nebude potrebné spolufinancovať z EGF vzhľadom na to, že sú financované v rámci rakúskeho vzdelávacieho systému (zmiešané financovanie z vnútroštátnych, regionálnych a miestnych zdrojov)[18]. V prípadoch, keď dohodnutý program odbornej prípravy trvá dlhšie ako obdobie poskytovania podpory z fondu EGF, ďalšie financovanie zabezpečí Rakúsko. – Konzultácie a podpora počas odbornej prípravy: Počas obdobia, v ktorom sa pracovníci zúčastňujú odbornej prípravy a kvalifikačných opatrení, ich sledujú poradcovia waff Arbeitsintegrations GmbH a FAB pre rozvoj kariéry, ktorí im v prípade potreby poskytujú podporu. Táto spolupráca medzi poradcami a pracovníkmi zaručuje úspešné dokončenie dohodnutého plánu profesijnej dráhy. Na toto opatrenie boli z rozpočtu vyčlenené prostriedky pre 225 pracovníkov. – Podnikové stáže počas odbornej prípravy: Dôležitým aspektom podporného balíka je kombinácia teoretickej a praktickej výučby. Plánujú sa tri rôzne typy stáží s rôznou dĺžkou trvania a s presne vymedzenými právami a povinnosťami, ktoré musí schváliť AMS. Na toto opatrenie boli z rozpočtu vyčlenené prostriedky pre 85 pracovníkov. – Pomoc pri aktívnom hľadaní zamestnania: Týmto opatrením sa pracovníkom poskytuje individuálna pomoc s cieľom pomôcť im nájsť si nové zamestnanie vrátane techník prípravy na pracovný pohovor, výberové konanie atď. V závislosti od profilu a situácie každého pracovníka môže aktívne hľadanie zamestnania začať buď hneď po fáze profesijnej orientácie, alebo až po dokončení individuálnej odbornej prípravy. V momente, keď pracovník vstúpi do fázy hľadania zamestnania, sú o tom informované verejné služby zamestnanosti. Uchádzači o zamestnanie si môžu vyskúšať budúce nové zamestnanie počas jedného týždňa. Bežná dĺžka trvania tohto modulu je obmedzená na 14 týždňov a možno ju v osobitných prípadoch predĺžiť o ďalších 8 týždňov v prípade účastníkov, ktorí majú viac než 50 rokov, alebo o ďalších 14 týždňov v prípade osôb so zníženou pracovnou schopnosťou. Na toto opatrenie boli z rozpočtu vyčlenené prostriedky pre 40 pracovníkov. – Umiestnenie: Vo výnimočných a jasne vymedzených prípadoch možno teoretickú kvalifikáciu – v spojení s praktickým zácvikom na pracovisku – zabezpečiť priamo u zamestnávateľa. Práva a povinnosti podnikov a pracovníkov sú stanovené v písomnej dohode, ktorú musí schváliť verejná služba zamestnanosti (AMS). V rámci tohto opatrenia sa pracovníkovi ponúka práca v podniku na základe zmluvy buď priamo po dokončení kvalifikačného opatrenia alebo od určitého dátumu. Na toto opatrenie boli z rozpočtu vyčlenené prostriedky pre 60 pracovníkov. – Intenzívna podpora pre pracovníkov vo veku nad 50 rokov: V záujme zohľadnenia osobitných potrieb a situácie starších pracovníkov je k dispozícii komplexný súbor opatrení, ktorý má uľahčiť ich opätovné začlenenie na trh práce a ktorý uznáva ich právo na zamestnanie až do dôchodkového veku. Na toto opatrenie boli z rozpočtu vyčlenené prostriedky pre 6 pracovníkov. – Príspevok na odbornú prípravu (ausbildungsbedingte Zuschussleistung/Stipendien)[19]: Tento príspevok sa vypláca všetkým 210 bývalým pracovníkom spoločnosti Austria Tabak, pričom sa im vypláca len počas ich účasti na opatreniach odbornej prípravy v rámci nadácie práce. Sadzba je 200 EUR na osobu za mesiac. Tento príspevok umožňuje pracovníkovi pokryť cestovné náklady a náklady na študijný materiál. Výška tohto príspevku spolu s príspevkom na ubytovanie a stravu nesmie presiahnuť vymeriavací základ dávky v nezamestnanosti pracovníka. Počas poskytovania týchto príspevkov na odbornú prípravu je vyplácanie dávok v nezamestnanosti pozastavené. – Príspevok na ubytovanie a stravu počas odbornej prípravy a aktívneho hľadania práce (Schulungsarbeitslosengeld)[20]: Na tento príspevok boli v rozpočte vyčlenené prostriedky pre všetkých 210 bývalých pracovníkov spoločnosti Austria Tabak, pričom tento príspevok sa vypláca len počas ich účasti na opatreniach odbornej prípravy a na aktívnych opatreniach zameraných na opätovné začlenenie na trh práce v rámci nadácie práce. Umožňuje riadne zapojenie každého prepusteného pracovníka do týchto opatrení na plný úväzok. Jeho približná sadzba je 1 000 EUR na osobu za mesiac a v rozpočte sa počítalo s 13 mesiacmi (ide o priemerné sumy, pretože skutočné sumy závisia od výšky mzdy každého pracovníka pred jeho prepustením a od obdobia, počas ktorého sa každý pracovník zúčastňuje na aktívnych opatreniach). Výška tohto príspevku spolu s príspevkom na odbornú prípravu nesmie presiahnuť vymeriavací základ dávky v nezamestnanosti pracovníka. Počas poskytovania týchto príspevkov na ubytovanie a stravovanie je vyplácanie dávok v nezamestnanosti pozastavené. – Príspevok na ubytovanie a stravu počas odbornej prípravy a aktívneho hľadania práce a kvalifikačný bonus (Beihilfe zur Deckung des Lebensunterhaltes (DLU) und Qualifizierungsbonus)[21]: Na tento príspevok boli v rozpočte vyčlenené prostriedky pre 60 bývalých pracovníkov spoločnosti Austria Tabak, pričom tento príspevok sa vypláca len počas ich účasti na opatreniach odbornej prípravy a na aktívnych opatreniach zameraných na opätovné začlenenie na trh práce v rámci projektu EGF (s podporou FAB). Príspevok umožňuje riadne zapojenie každého prepusteného pracovníka do týchto opatrení na plný úväzok. Pracovníci, ktorí absolvujú dlhšiu odbornú prípravu (viac než tri mesiace a minimálne 25 hodín za týždeň) dostanú dodatočný kvalifikačný bonus (menej než 10 EUR na deň). Približná sadzba príspevku na ubytovanie a stravu je 1 000 EUR na osobu za mesiac a v rozpočte sa počítalo s o niečo menej než 13 mesiacmi (ide o priemerné sumy, pretože skutočné sumy závisia od výšky mzdy každého pracovníka pred jeho prepustením a od obdobia, počas ktorého sa každý pracovník zúčastňuje na aktívnych opatreniach). Výška tohto príspevku nesmie presiahnuť vymeriavací základ dávky v nezamestnanosti pracovníka. Počas poskytovania týchto príspevkov na ubytovanie a stravovanie je vyplácanie dávok v nezamestnanosti pozastavené. – Následná starostlivosť v novom zamestnaní: Táto činnosť, ktorá je k dispozícii na základe individuálnej žiadosti, môže trvať až 26 týždňov po tom, čo pracovník nastúpil do nového zamestnania a opustil nadáciu práce. Toto opatrenie prispieva k udržateľnosti nového vzťahu medzi zamestnancom a zamestnávateľom a pomáha zabrániť stratám pracovných miest. Na toto opatrenie boli z rozpočtu vyčlenené prostriedky pre 37 pracovníkov. 24. Výdavky na poskytovanie podpory z fondu EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú prípravných, informačných, propagačných a kontrolných činností a riadenia nadácie práce. Náklady na riadenie nadácie práce sú vypočítané na základe paušálnej sadzby (75 000 EUR na obdobie poskytovania podpory z EGF). Všetci partneri, ktorých sa opatrenia týkajú, sa zaväzujú poskytovať informácie o podpore z fondu EGF. 25. Personalizované služby, ktoré predstavili rakúske orgány, sú aktívne opatrenia na trhu práce v rámci oprávnených činností vymedzených v článku 3 nariadenia (ES) č. 1927/2006. Rakúske orgány odhadujú celkové náklady na 6 064 615 EUR, pričom výdavky na personalizované služby predstavujú 5 864 615 EUR a výdavky na poskytovanie podpory z EGF 200 000 EUR (3,3 % z celkovej sumy). Celkový príspevok požadovaný z fondu EGF je 3 941 999 EUR (65 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) || Celkové náklady (fond EGF a vnútroštátne spolufinancovanie) (v EUR) Personalizované služby (článok 3 ods. 1 nariadenia (ES) č. 1927/2006) Informácie týkajúce sa nadácie práce a prístup k nej || 210 || 100 || 21 000 Orientácia v rámci zamestnaní (Berufsorientierung) || 270 || 1 090 || 294 300 Individuálna odborná príprava (Individuelle Qualifizierung) || 225 || 4 560 || 1 026 000 Konzultácie a podpora počas odbornej prípravy (Bildungsbegleitung) || 225 || 767 || 172 575 Podnikové stáže počas odbornej prípravy (Praktika während der Qualifizierung) || 85 || 200 || 17 000 Pomoc pri aktívnom hľadaní zamestnania (Aktive Arbeitssuche) || 40 || 300 || 12 000 Umiestnenie (praktická odborná príprava u nového zamestnávateľa kombinovaná s teoretickou výučbou) || 60 || 650 || 39 000 Intenzívna podpora pre pracovníkov vo veku nad 50 rokov || 6 || 200 || 1 200 Príspevok na odbornú prípravu (ausbildungsbedingte Zuschussleistung / Stipendien) || 210 || 3 600 || 756 000 Príspevok na ubytovanie a stravu počas odbornej prípravy a aktívneho hľadania zamestnania (Schulungsarbeitslosengeld) || 210 || 13 000 || 2 730 000 Príspevok na ubytovanie a stravu počas odbornej prípravy a aktívneho hľadania práce a kvalifikačný bonus (Beihilfe zur Deckung des Lebensunterhaltes (DLU) und Qualifizierungsbonus) || 60 || 13 000 || 780 000 Následná starostlivosť v novom zamestnaní (Nachbetreuung) || 37 || 420 || 15 540 Medzisúčet – personalizované služby || || 5 864 615 Výdavky na poskytovanie podpory z fondu EGF (článok 3 ods. 3 nariadenia (ES) č. 1927/2006) Prípravné činnosti || || 25 000 Riadenie nadácie práce || || 75 000 Informácie a propagácia || || 35 000 Kontrolné činnosti || || 65 000 Medzisúčet – výdavky na poskytovanie podpory z fondu EGF || || 200 000 Odhadované náklady spolu || || 6 064 615 Príspevok z fondu EGF (65 % celkových nákladov) || || 3 941 999 26. Rakúsko uviedlo, že uvedené opatrenia dopĺňajú činnosti financované zo štrukturálnych fondov. Súčasný rakúsky operačný program ESF sa v rámci cieľa 2 zameriava najmä na dlhodobo nezamestnaných (a v menšej miere na starších pracovníkov a ženy, ktoré sa chcú po dlhšom čase vrátiť späť do zamestnania), kým cieľom EGF je pomáhať pracovníkom bezprostredne po ich prepustení. Keďže Rakúsko zaviedlo postupy certifikácie nákladov s cieľom vyhnúť sa riziku dvojitého financovania, nedochádza k žiadnemu prekrývaniu medzi oboma fondmi. Dátum (dátumy), odkedy sa začali alebo sa plánujú začať personalizované služby pre príslušných pracovníkov 27. Rakúsko začalo od 15. novembra 2011 poskytovať dotknutým pracovníkom personalizované služby, ktoré sú zahrnuté do koordinovaného balíka navrhnutého na spolufinancovanie z fondu EGF. Tento dátum preto predstavuje začiatok obdobia oprávnenosti na každú pomoc, ktorú možno poskytnúť z fondu EGF. Postupy konzultácií so sociálnymi partnermi 28. Dňa 11. augusta 2011 sa zástupcovia zamestnancov spoločnosti Austria Tabak GmbH, Wirtschaftskammer Österreich (strana zamestnávateľa), Arbeiterkammer Niederösterreich (strana pracovníkov) a odborové zväzy Produktionsgewerkschaft PRO-GE a GPA-djp dohodli na sociálnom pláne pre prepustených pracovníkov, ktorý zahŕňal plány na založenie nadácie práce, prostredníctvom ktorej sa mala pracovníkom poskytovať cielená podpora pri hľadaní nového zamestnania. Dohoda sociálnych partnerov bola nevyhnutným predpokladom pre uznanie nadácie práce spoločnosti Austria Tabak zo strany rakúskych služieb zamestnanosti (AMS). 29. Spolupráca sociálneho partnerstva v Rakúsku je založená na dobrovoľnej dohode väčšinou neformálnej povahy a neriadi sa právnymi predpismi[22]. Podniky sa musia riadiť platnými pravidlami verejnej služby zamestnanosti (AMS) iba vtedy, keď sa rozhodnú zúčastniť na konkrétnych opatreniach politiky trhu práce. 30. Rakúske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych zmlúv 31. V súvislosti s kritériami uvedenými v článku 6 nariadenia (ES) č. 1927/2006 rakúske orgány vo svojej žiadosti: · potvrdili, že finančný príspevok z fondu EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv; · preukázali, že týmito opatreniami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo sektorov, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 32. Rakúsko oznámilo Komisii, že spoločnosť Japan Tobacco International (JTI) a verejné služby zamestnanosti (AMS) spolkovej krajiny Dolné Rakúsko poskytnú 35 % vnútroštátneho spolufinancovania a zabezpečujú predbežné financovanie týchto činnosti. 28 % vnútroštátneho spolufinancovania zabezpečí spolková krajina a 72 % verejná služba zamestnanosti (približné údaje). 33. Rakúsko potvrdilo, že finančné príspevky bude spravovať ten istý orgán, ktorý spravuje aj Európsky sociálny fond: oddelenie VI/INT/9 spolkového ministerstva práce, sociálnych vecí a ochrany spotrebiteľov (BMASK Bundesministerium für Arbeit, Soziales und Konsumentenschutz), ktoré bude konať ako riadiaci orgán a platobná služba. Orgán pre finančnú kontrolu fondu EGF sa líši od orgánu pre finančnú kontrolu Európskeho sociálneho fondu: túto funkciu pre fond EGF prevezme oddelenie VI/S/5a v rámci BMASK. 34. Koordinovaný balík personalizovaných služieb vykonáva Unternehmensstiftung Austria Tabak, ktorú riadi Waff Arbeitsintegrations GmbH (Viedeň) v spolupráci s FAB (Viedeň), a monitoruje ho verejná služba zamestnanosti (AMS). Okrem toho je BMASK podporované poskytovateľom technickej pomoci, ktorý bude zároveň vykonávať kontrolu prvej úrovne. Všetky hlavné opatrenia a povinnosti sú stanovené v písomných dohodách. Financovanie 35. Na základe žiadosti Rakúska je navrhovaný príspevok z fondu EGF na koordinovaný balík personalizovaných služieb (vrátane výdavkov na poskytovanie podpory z EGF) 3 941 999 EUR, čo predstavuje 65 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Rakúskom. 36. Vzhľadom na maximálnu možnú výšku finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF celkovú uvedenú sumu, ktorá sa vyčlení v rámci okruhu 1a finančného rámca. 37. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pridelenie počas posledných štyroch mesiacov roka, ako sa vyžaduje v článku 12 ods. 6 nariadenia (ES) č. 1927/2006. 38. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 39. Komisia predkladá samostatne žiadosť o prevod s cieľom zahrnúť do rozpočtu na rok 2013 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 40. Prostriedky z rozpočtovej položky EGF sa použijú na úhradu sumy 3 941 999 EUR potrebnej v súvislosti s predloženou žiadosťou. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/010 AT/Austria Tabak, Rakúsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[23], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[24], a najmä na jeho článok 12 ods. 3, so zreteľom na návrh Európskej komisie[25], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce. (2) Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy. (3) Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR. (4) Rakúsko predložilo 20. decembra 2011 žiadosť o uvoľnenie prostriedkov z EGF v súvislosti s prepúšťaním v spoločnosti Austria Tabak GmbH a u jeho 14 dodávateľov a výrobcov, ktorí sú jeho odberateľmi, a až do 9. októbra 2012 ju doplňovalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 3 941 999 EUR. (5) Fond EGF by mal preto uvoľniť prostriedky na účely poskytnutia finančného príspevku v súvislosti so žiadosťou Rakúska. PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2013 sa uvoľňujú prostriedky z Európskeho fondu na prispôsobenie sa globalizácii (EGF) s cieľom poskytnúť sumu 3 941 999 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] V súlade s článkom 3 ods. 3 nariadenia (ES) č. 1927/2006. [4] JTI so sídlom v Ženeve patrí spoločnosti Japan Tobacco Inc., Japonsko a je jednou z najväčších tabakových spoločností (v roku 2007: 10,8 % svetového trhu) za štátom vlastnenou spoločnosťou China National Tobacco Corporation (v roku 2007: 32 %), spoločnosťou Philip Morris International (v roku 2007: 18,7 %) a spoločnosťou British American Tobacco (v roku 2007: 17,1 %). JTI v súčasnosti pôsobí v 120 krajinách a zamestnáva 25 000 ľudí. [5] Divízia 12 NACE revízia 2 zahŕňa tabakové výrobky, ktoré produkujú dym, ako aj bezdymové tabakové výrobky. Do prvej skupiny výrobkov patria cigarety a cigary, fajky a ručne balené cigarety. Medzi bezdymové tabakové výrobky patrí šňupací alebo žuvací tabak. [6] http://www.who.int/tobacco/en/atlas5.pdf [7] http://www.tobaccoatlas.org: aktualizované (štvrté) vydanie z roku 2012. [8] Čína s 320 – 350 miliónmi fajčiarov predstavuje podľa WHO, spoločnosti Philip Morris a iných zdrojov obrovský trh. Viac než 38 % svetovej spotreby cigariet v roku 2009 pripadlo na Čínu, druhou krajinou s najvyššou spotrebou je Ruská federácia. Pomer fajčiarov k celkovému počtu obyvateľov je údajne najvyšší v Rusku (zhruba 39 % zo 143 miliónov obyvateľov Ruska) v porovnaní s 28 % z 1,3 miliardy obyvateľov Číny a 27 % z 314 miliónov obyvateľov USA. [9] http://www.jt.com/about/division/tobacco_global/index.html [10] K rakúskym značkám cigariet patria napr. Meine Sorte alebo Memphis. Prominentnými globálnymi značkami sú napríklad Camel a Benson & Hedges. [11] V období do roku 1995 bola spoločnosť Austria Tabak vo vlastníctve štátu s monopolom pre výrobu, kompletizáciu a distribúciu cigariet a iných tabakových výrobkov, ako napr. filtre, v Rakúsku. V roku 2001 ju získala britská Gallagher Group a v roku 2007 spoločnosť JTI prevzala Gallagher Group vrátane spoločnosti Austria Tabak. [12] Tento okres je súčasťou regiónu NUTS III „Wiener Umland – Südteil“, ktorý na juhu susedí s jediným rakúskym regiónom so statusom „phasing out“ NUTS II Burgenland (pozri mapu). [13] http://www.oegb.at/servlet/ContentServer?pagename=S06/Page/Index&n=S06_4 [14] Statistik Austria: Statistisches Jahrbuch 2012 (Rakúska štatistika: Štatistická ročenka 2012). [15] EGF/2010/007 AT/Steiermark-Niederösterreich, Ú. v. EÚ L 263, 7.10.2011. [16] EGF/2011/001 AT/Niederösterreich-Oberösterreich, Ú. v. EÚ L 317, 30.11.2011. [17] Rakúske fondy práce sú aktívnymi nástrojmi politiky pracovného trhu v Rakúsku na zlepšenie pozície uchádzačov o zamestnanie na pracovnom trhu. Vychádzajú zo zákona „Arbeitslosenversicherungsgesetz“ (§ 18) a z vykonávacích smerníc vydaných službou trhu práce (AMS). Najnovšia smernica AMS: http://www.ams.at/_docs/001_ast_RILI.pdf [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen [19] Na základe §18 zákona o poistení v nezamestnanosti (Arbeitslosenversicherungsgesetz – ALVG). [20] Na základe §18 zákona o poistení v nezamestnanosti (Arbeitslosenversicherungsgesetz – ALVG). [21] Beihilfe zur Deckung des Lebensunterhaltes (DLU), na základe § 35 zákona o poistení v nezamestnanosti (ALVG) a na základe nariadenia spolkovej vlády AMF/3-2012 http://www.ams.at/_docs/001_bemo_RILI.pdf [22] Webová stránka ÖGB http://www.sozialpartner.at/sozialpartner/Sozialpartnerschaft_mission_en.pdf [23] Ú. v. EÚ C 139, 14.6.2006, s. 1. [24] Ú. v. EÚ L 406, 30.12.2006, s. 1. [25] Ú. v. EÚ C [...], [...], s. [...].